Donker mure | SARIE
5 wenke om die regte los mat te kies
Raak ontslae van dié klein jakkalsies in jou huis
29 Augustusus 2016
Donker mure	deur Anita Rossouw and Lounette Fourie
In ’n land met meestal bloedige warm somers is donker mure ’n goeie keuse. Dit lyk en voel lekker koel in die hitte. En in die winter kan jy atmosfeer skep met kussings en dekens in warm kleure of ’n kaggelvuur wat skadu’s teen die muur gooi. En ja, jy kan dit in letterlik enige vertrek gebruik.
1. In die eetkamer
Cornel Strydom van Pretoria skrik nie vir kleur – lig, donker of helder – nie. Vir haar eetkamermure het sy Dulux se Night Jewels 3 gekies, en op die vloer het sy dié grys herhaal. Die voorkoms is versag met geblomde stoele en gordyne.
2. In die kombuis
Hier het Cornel ook Dulux se Night Jewels 3 gebruik. Die muurprent het sy self geskilder met behulp van ’n oorhoofse projektor en ’n antieke ets uit ’n plantboek. Die rooi ligte en tafel vorm ’n mooi kontras met die donker muur en die rak vol wit breekgoed.
3. In die leefkamer
Diepblou sorg hier vir ’n gevoel van rustigheid. Die minimum bykomstighede is nodig.
4. In die slaapkamer
Donker mure pas goed in ’n slaapkamer. Dit stimuleer slaap en is kalmerend. Dulux se Steel Symphony 2 is ’n veelsydige grysblou.
5. In die badkamer
Hierdie badkamer verskaf eindelose plesier aan die huiseienaars. Die antieke marmerwasbak is gemonteer op ’n verseëlde betonblad en vorm ’n mooi kontras met die middernagblou mure. ’n Soortgelyke kleur is Sapphire Springs 2 van Dulux.
Skep warmte met tafellampe
Kies die regte koffietafel
5 feite oor organiese katoen
Unieke, nuwe vertoonlokaal
Ontdek ons eie dekor-talent
Ontmoet Gaby Beyers, Kaapstadse ontwerper en eienaar van The Cecil Blake Collective. Mr Price Home het haar ingespan om hul eksklusiewe Collab-reeks met die tema “The Sea Inside” te ontwerp. Hierdie pragtige reeks bestaan uit see-geïnspireerde kunswerke vir jou muur, ’n duvetoortreksel, dekor-items …